Laki tasavallan presidentin palkkiosta 1949
Suomen asetuskokoelma 688/1949.

L a k i

tasavallan presidentin palkkiosta.

Annettu Helsingissä 11 päivänä marraskuuta 1949.

___

    Eduskunnan päätöksen mukaisesti säädetään:

Vuotuinen palkkio, jonka tasavallan presidentti saa toimestaan, on miljoonaviisisataatuhatta markkaa, jota paitsi hänelle tulee miljoonaviisisataatuhatta markkaa vuodessa edustustarkoituksia varten. Lisäksi presidentillä on oleva asunto valtion talossa, jonka kunnossapito, lämmitys ja valaistus sekä sisustus kustannetaan ja tarpeellinen henkilökunta palkataan yleisillä varoilla

Presidentin palkkio ja edustusmääräraha sekä asuntoedut ovat vapaat kaikista veroista.

___

    Tämä laki tulee voimaan 1 päivänä maaliskuuta 1950, ja sillä kumotaan tasavallan presidentin palkkiosta 20 päivänä marraskuuta 1942 annettu laki (878/42) siihen myöhemmin tehtyine muutoksineen.

    Helsingissä 11 päivänä marraskuuta 1949.

Tasavallan Presidentti

J. K. PAASIKIVI.

Pääministeri K.-A. Fagerholm.

Katso myös
Tämän lain kumosi Laki tasavallan presidentin palkkiosta 1956.

Tasavallan presidentin palkkio